NASTA PILDIRAAMAT
Tere taas!
Kui eelmisel korral vaatasid Nasta pildiraamatut,
siis mäletad, et rääkisin Jeesusest, kui Ta oli 12 aastane laps.
Täna jutustan sellest, kui Jeesus oli suureks kasvanud.
Täiskasvanud Jeesus tegi tööd.
Mingi aeg tegi Ta sama tööd, mida Ta maine isa Joosepki tegi.
Jeesus alustas puusepa tööga.
Joosep õpetas Jeesust kasutama kõiki puusepa tööriistu.
Kas tead, mis tööriistu puusepp kasutab?
Jah, haamrit ja saagi, puuri ja liivapaberitki võib vaja minna,
peitlit ja veel puust tappe ning naelu.
Jeesuse ajal oli puusepa töö üsna sama kui tänapäevalgi,
ainult et polnud selliseid peeneid tööriistu.
Kuid Jeesus valmistas inimestele laudu, toole ja riiuleid.
Mõtle, kui sul oleks kodus Jeesuse tehtud tool?
Oleks ju lahe!
Sel ajal kellegi kodus kindlasti oli.
Jeesus jõudis teha puusepa tööd üsna mitu aastat.
Kui Jeesus sai 30 aastaseks,
suureks meheks juba, toimus muudatus.
Jeesus jättis puusepa ameti maha.
Ta oli tulnud maa peale tegema ka midagi muud kui ainult puusepa tööd.
Oled sa mõelnud, miks Jeesus tuli taevast, Jumala juurest, siia maa peale?
Jeesuse tähtsaks tööks oli tulla meile, inimestele, rääkima Jumalast.
Sellest, milline Jumal on
ja milline on taevas ning kuidas sinna pääseda.
Eelkõige oli Jeesuse tööks maa peale tulemine
ja ühel päeval meie kõigi eest ristil suremine.
Kindlasti oled sellest midagi kuulnud või sellest pilti näinud.
See oli Jeesuse kõige tähtsam töö.
Kuid enne seda Jeesus õpetas, nagu ma olen rääkinud.
Jeesuse töö oli ka paljusid haigeid tervendada:
kurte - neid, kes midagi ei kuule või pimedaid, kes ei näe üldse,
või halvatuid, kes ei saa liikuda.
Jeesus tervendas oma elu jooksul palju inimesi,
kuid enne seda pidi Jeesus ühe tähtsa asja tegema.
Jeesus pidi minema, õigemini, Ta tahtis minna
ja kõikide nähes end ristida laskma.
Jeesuse ajal elas mees nimega Ristija Johannes.
Ristija Johannes võis olla selline.
Piibel räägib, et Ristija Johannese riided olid kaameli nahast.
Kas tahad teada, mis imelikku toitu ta sõi?
Ta sõi rohutirtse ja mett.
Oled sa kunagi proovinud rohutirtse süüa?
Mina ka pole. See võib olla tervislik toit.
Jeesus teadis, et Ristija Johannes on Jumalale meelepärane tubli mees,
kes samuti kuulutas inimestele Jumalat.
Ta ristis inimesi, seepärast oli ta nimi Ristija Johannes.
Jeesus tahtis ka ristitud saada, et kõik inimesed teaksid,
et Ta tõepoolest järgib Jumalat ja kuuletub Jumalale.
Ta tahtis teha seda kõikide inimeste ees ja näidata,
et mina järgin Jumalat ja tahan Talle kuuletuda kõiges.
Maalin siia vee, kus Jeesus ja Ristija Johannes on.
Ristimine toimub vees.
Ristija Johannes teadis kohe, kui Jeesus ta juurde tuli:
"Ah, seal on see Jeesus, Jumala Poeg!"
Ristija Johannes oli Jumalaga nii lähedane,
et ta mõistis kohe, et see ongi Jumala Poeg.
Kui Jeesus Johannese juurde läks, vaidles Johannes algul vastu,
et ta ei saa Teda ristida, kuna Jeesus on temast tähtsam.
Jeesus aga ütles, et Ta tahab, et Johannes Teda ristiks.
Muidugi Johannes kuuletus.
Ta otsustas Jeesuse ristida.
See oli võimas hetk Ristija Johannese jaoks.
Ta oli palju-palju inimesi ristinud,
kes olid tahtnud Jeesuse moodi Jumalat järgida
ja olla kuulekad Temale.
Sel hetkel, kui Ristija Johannes Jeesust ristis, juhtus midagi imelist.
Piibel räägib, et taevas avanes.
Olen mõelnud mitu korda, mismoodi taevas avaneda võiks?
Võib olla nagu sellel pildil -
saabus ere valgus ja taevast laskus alla tuvi.
Tuvi tõi taevast Jeesuse üle Püha Vaimu.
Püha Vaim on võimas vägi, mille Jeesus sai kingiks Jumalalt.
Selle väe abil sai Jeesus minna ja tervendada haigeid,
surnuid üles äratada ja teha tõelisi imetegusid.
Samal hetkel, kui tuvi lendas ja Püha Vaim tuli Jeesuse üle,
kostus taevast Jumala hääl:
"See on minu armas Poeg, kellest mul on hea meel."
"Hea meel" tähendab armastust, väga sügavat armastust.
Oleksin tahtnud olla seal kaldal ja näha, kuidas taevas avanes ja tuvi tuli.
Pärast ristimist oli Jeesus täidetud Püha Vaimuga.
Ja Jeesus kõndis linnast linna, õpetas inimesi,
tervendas ja tegi palju imesid, vaigistas koguni torme.
Siis Jeesus ei teinudki enam puusepa tööd.
Järgmisel korral kuuled uusi piiblilugusid.
Tšau!
Tõlge: Mare Peterson